
ประกาศองค์การบริหารส่วนตำบลท้องลำเจียก
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ


ด้วย องค์การบริหารส่วนตำบลท้องลำเจียก อำเภอเชียรใหญ่ จังหวัดนครศรีธรรมราช มีความประสงค์จะดำเนินการสรรหาและเลือกสรรบุคคลเป็นพนักงานจ้างตามภารกิจ ตำแหน่งผู้ช่วยเจ้าหน้าที่วิเคราะห์นโยบายและแผน จำนวน ๑ อัตรา และตำแหน่งผู้ช่วยเจ้าพนักงานธุรการ จำนวน ๑ อัตรา    

อาศัยอำนาจ ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ หมวด ๔ องค์การบริหารส่วนตำบลท้องลำเจียก จึงประกาศสรรหาและเลือกสรรบุคคลเป็นพนักงานจ้างตามภารกิจ รายละเอียดดังต่อไปนี้
1. ตำแหน่งที่รับสมัคร และค่าตอบแทนที่จะได้รับ  

๑.๑ พนักงานจ้างตามภารกิจ ตำแหน่งผู้ช่วยเจ้าหน้าที่วิเคราะห์นโยบายและแผน 
      จำนวน ๑ อัตรา อัตราค่าตอบแทนเดือนละ ๑๕,๐๐๐ บาท  
๑.๒ พนักงานจ้างตามภารกิจ ตำแหน่งผู้ช่วยเจ้าพนักงานธุรการ 
      จำนวน ๑ อัตรา อัตราค่าตอบแทน เดือนละ ๑๑,๕๐๐ บาท  

2. หน้าที่และความรับผิดชอบ ลักษณะงานที่ปฏิบัติ และคุณสมบัติเฉพาะสำหรับตำแหน่ง 
๒.๑  ตำแหน่งผู้ช่วยเจ้าหน้าที่วิเคราะห์นโยบายและแผน
หน้าที่และความรับผิดชอบ


ปฏิบัติงานขั้นต้นเกี่ยวกับการวิเคราะห์นโยบายและแผน ภายใต้การกำกับตรวจสอบโดยใกล้ชิดและปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ


เป็นเจ้าหน้าที่ชั้นต้นทำหน้าที่ช่วยศึกษา วิเคราะห์ วิจัย ประสานแผน ประมวลแผน เพื่อเสนอแนะเพื่อประกอบการกำหนดนโยบาย จัดทำแผนหรือโครงการ ติดตามประเมินผลการดำเนินงานตามแผนและโครงการต่าง ๆ ซึ่งอาจเป็นนโยบาย แผนงานและโครงการทางเศรษฐกิจ สังคม การเมือง การบริหาร หรือความมั่นคงของประเทศ ทั้งนี้ อาจเป็นนโยบาย แผนงานอบต. แผนอำเภอ แผนงานจังหวัด และโครงการระดับชาติ หรือระดับจังหวัดแล้วแต่กรณี และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง



ได้รับปริญญาตรีหรือเทียบได้ไม่ต่ำกว่านี้ทางสังคมศาสตร์ การวางแผน รัฐศาสตร์ วิจัยทางสังคมศาสตร์ เศรษฐศาสตร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ


๑.  มีความรู้ในวิชาการวิจัยทางสังคมศาสตร์ การวางแผนและการบริหารอย่างเหมาะสมแก่การปฏิบัติงานในหน้าที่


๒.  มีความรู้ ความเข้าใจในกฎหมายสภาตำบลและองค์การบริหารส่วนตำบล และกฎหมาย           กฎ ระเบียบ และข้อบังคับอื่นที่ใช้ในการปฏิบัติงานในหน้าที่
/๓. มีความรู้...
-๒-



๓.  มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคม โดยเฉพาะอย่างยิ่งของประเทศไทย


๔.  มีความความสามารถในการใช้ภาษาอย่างเหมาะสมแก่การปฏิบัติงานในหน้าที่
๕.  มีความสามารถในการศึกษาหาข้อมูล วิเคราะห์ปัญหาและสรุปเหตุผล
๒.๒  ตำแหน่งผู้ช่วยเจ้าพนักงานธุรการ
หน้าที่และความรับผิดชอบ


ปฏิบัติงานปฏิบัติงานธุรการและงานสารบรรณที่ต้องใช้ความรู้ทางเทคนิคหรือวิชาการ และปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ


ปฏิบัติงานธุรการและงานสารบรรณที่ต้องใช้ความรู้ทางเทคนิคหรือวิชาการ ซึ่งมีลักษณะงานที่ปฏิบัติเกี่ยวกับการร่าง โต้ตอบ บันทึก ย่อเรื่อง ตรวจ ทานหนังสือที่ต้องใช้ความรู้ ทางเทคนิคหรือวิชาการด้านใดด้านหนึ่ง การดำเนินการเกี่ยวกับเอกสารสิทธิในทรัพย์สินของทางราชการ การติดตามให้มีการซ่อมแซมและบำรุงรักษา การจำหน่ายยานพาหนะที่ชำรุด เสื่อมสภาพ และการเบิกจ่ายพัสดุทางช่างการตรวจสอบ ลงหรือเปลี่ยนแปลงรายการและเก็บรักษาเอกสารสำคัญของทางราชการ การรวบรวมข้อมูลหรือจัดเตรียมเอกสาร            จดบันทึกรายงานการประชุม  และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง
๑. ได้รับประกาศนียบัตรวิชาชีพเทคนิคหรือเทียบได้ไม่ต่ำกว่านี้ทุกสาขาที่ ก.พ., ก.ค. หรือ           ก.อบต.รับรอง ซึ่งศึกษาวิชาคอมพิวเตอร์มาไม่น้อยกว่า ๖ หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า ๑๒ ชั่วโมง หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้ หรือ
๒. ได้รับประกาศนียบัตรวิชาชีพชั้นสูงหรือเทียบได้ไม่ต่ำกว่านี้ทุกสาขาที่ ก.พ., ก.ค. หรือ          ก.อบต. รับรอง ซึ่งศึกษาวิชาคอมพิวเตอร์มาไม่น้อยกว่า ๖ หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า ๑๒ ชั่วโมง หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ
(๑)  มีความรู้ความเข้าใจในกฎหมายสภาตำบลและองค์การบริหารส่วนตำบล และกฎหมาย กฎ  ระเบียบ และข้อบังคับอื่นที่ใช้ในการปฏิบัติงานในหน้าที่


(๒)  มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การ  ปฏิบัติงานในหน้าที่
(๓)  มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่


(๔)  มีความสามารถในการปฏิบัติหน้าที่ด้วยความละเอียดแม่นยำ
(๕)  มีความสามารถในการให้คำแนะนำเกี่ยวกับระเบียบและวิธีการปฏิบัติงานที่อยู่ในความรับผิดชอบ
/๓. คุณสม...
-๓-
3. คุณสมบัติและลักษณะต้องห้ามของผู้สมัครเข้ารับการสรรหา
ผู้สมัครจะต้องมีคุณสมบัติทั่วไปและไม่มีลักษณะต้องห้ามเบื้องต้น ดังต่อไปนี้

(๑)  มีสัญชาติไทย

(๒)  มีอายุไม่ต่ำกว่า ๑๘ ปีบริบูรณ์ และไม่เกิน ๖๐ ปีบริบูรณ์ (นับถึงวันปิดรับสมัคร)

(๓)  เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(๔)  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน  ไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้
(ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(ข)  วัณโรคในระยะอันตราย
(ค)  โรคเท้าช้างในระยะที่ปรากฏอาการเป็นที่รังเกียจแก่สังคม
(ง)  โรคติดยาเสพติดให้โทษ
(จ)  โรคพิษสุราเรื้อรัง
(๕) ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกจากราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมาย ว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
       

(๖)  ไม่เป็นผู้บกพร่องในศีลธรรมอันดี จนเป็นที่รังเกียจของสังคม
       

(๗)  ไม่เป็นบุคคลล้มละลาย
       

(๘)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๙)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ


(๑๐)  ไม่เป็นผู้เคยกระทำการทุจริตในการสอบเข้ารับราชการ
หมายเหตุ  ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของส่วนราชการส่วนท้องถิ่น
    ๔. ค่าธรรมเนียมการรับสมัคร
  
ผู้สมัคร ต้องเสียค่าธรรมเนียมการสมัคร จำนวน ๑๐๐ บาท (ค่าธรรมเนียมการสมัครจะไม่จ่ายคืนให้ไม่ว่ากรณีใด ๆ)

๕.  วัน  เวลา  และสถานที่รับสมัครเข้ารับการสรรหา
ผู้สนใจสมัคร ขอรับและยื่นใบสมัครด้วยตนเองได้ที่ สำนักงานปลัดองค์การบริหารส่วนตำบล องค์การบริหารส่วนตำบลท้องลำเจียก อำเภอเชียรใหญ่ จังหวัดนครศรีธรรมราช ระหว่าง วันที่ ๒ – ๑๐ มิถุนายน ๒๕๕๘ ในวันและเวลาราชการ (๐๘.๓๐ - ๑๖.๓๐ น.) โทรศัพท์ ๐ ๗๕๓๘ ๖๒๑๗
๖.   เอกสารและหลักฐานที่ใช้สมัคร
   
ผู้สมัครต้องกรอกใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน  พร้อมเอกสารยื่นต่อองค์การบริหารส่วนตำบลท้องลำเจียก ดังนี้
/๖.๑ รูปถ่าย...
-๔-

๖.๑  รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน ๑ ปี  (นับถึงวันปิดรับสมัคร) จำนวน ๓ รูป
๖.๒  สำเนาทะเบียนบ้าน จำนวน ๑ ฉบับ
๖.๓  สำเนาบัตรประจำตัวประชาชน จำนวน ๑ ฉบับ
๖.๔ ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด ออกให้ไม่เกิน ๑ เดือน นับแต่วันที่ตรวจร่างกาย จำนวน ๑ ฉบับ
๖.๕  สำเนาวุฒิการศึกษา หรือสำเนาระเบียนแสดงผลการเรียนอย่างใดอย่างหนึ่งที่แสดงว่าเป็นผู้มีคุณวุฒิการศึกษาตรงตามคุณสมบัติเฉพาะตำแหน่งที่สมัครสอบ โดยจะต้องสำเร็จการศึกษาและได้รับการอนุมัติภายในวันที่ปิดรับสมัคร จำนวน ๑ ฉบับ
๖.๖  สำเนาหลักฐานการผ่านการเกณฑ์ทหาร กรณีผู้สมัครเพศชาย จำนวน ๑ ฉบับ 

๖.๗  เอกสารอื่น ๆ เช่น หนังสือรับรองการปฏิบัติงาน สำเนาทะเบียนสมรส หรือหลักฐาน
การเปลี่ยนชื่อ–ชื่อสุกล (ถ้ามี)


ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร กรณีที่มีความผิดพลาดอันเกิดจากผู้สมัครกรอกเอกสารหลักฐานการสมัคร หรือยื่นเอกสารไม่ครบถ้วน จะถือว่าเป็นผู้ขาดคุณสมบัติในการสมัครเข้ารับการสรรหาและเลือกสรร และหากมีการปลอมแปลงเอกสารที่ใช้สมัครจะถูกดำเนินคดีตามกฎหมาย หากตรวจสอบภายหลังพบว่าเป็นผู้มีคุณสมบัติไม่ครบถ้วนตามที่กำหนด องค์การบริหารส่วนตำบลท้องลำเจียก จะถือว่าเป็นผู้ขาดคุณสมบัติในการเข้ารับการสรรหาและเลือกสรร และไม่มีสิทธิได้รับการแต่งตั้งเป็นพนักงานจ้างโดยจะปิดประกาศไว้ ณ ที่ทำการองค์การบริหารส่วนตำบลท้องลำเจียก
7. วัน เวลา เลือกสรร
              ๗.๑  กำหนดสอบข้อเขียน ในวันที่ ๑๒ มิถุนายน ๒๕๕๘ เวลา ๙.๐๐-๑๒.๐๐ น.

              ๗.๒  กำหนดสอบสัมภาษณ์ ในวันที่ ๑๒ มิถุนายน ๒๕๕๘ เวลา ๑๔.๐๐ น. เป็นต้นไป

          องค์การบริหารส่วนตำบลท้องลำเจียก ไม่อนุญาตให้ผู้มาสายเกิน ๑๕ นาที เข้าห้องสอบและ          ผู้เข้าสอบจะต้องนำบัตรประจำประชาชนและบัตรประจำตัวสอบมาแสดงในวันสอบ

๘. ประกาศผลการเลือกสรร ในวันที่ ๑๖ มิถุนายน ๒๕๕๘  โดยจะปิดประกาศไว้  ณ ที่ทำการองค์การบริหารส่วนตำบลท้องลำเจียก

๙.  หลักสูตรและวิธีการเลือกสรร กำหนดการเลือกสรรโดยวิธีวิธีการสอบข้อเขียน และการสัมภาษณ์

     ๙.๑  ตำแหน่งผู้ช่วยเจ้าหน้าที่วิเคราะห์นโยบายและแผน



     ๙.๑.๑  ภาคความรู้ความสามารถทั่วไป (ภาค ก) โดยวิธีสอบข้อเขียน (ปรนัย) 
จำนวน ๑๐๐ ข้อ คะแนนเต็ม ๑๐๐ คะแนน  


-  ความรู้ความสามารถทั่วไป เกี่ยวกับเหตุการณ์บ้านเมือง, เศรษฐกิจและสังคม


      -  ความรู้ทางคณิตศาสตร์, ภาษาไทย, ความรู้ความสามารถรอบตัว
     

     ๙.๑.๒  ภาคความรู้ความสามารถที่ใช้เฉพาะตำแหน่ง (ภาค ข) โดยวิธีสอบข้อเขียน(ปรนัย) จำนวน ๑๐๐ ข้อ คะแนนเต็ม ๑๐๐ คะแนน
ต้องมีความรู้ในทางงานระเบียบและวิธีปฏิบัติเกี่ยวกับการวิเคราะห์นโยบายและแผน เหมาะสมแก่การปฏิบัติงานในหน้าที่ และกฎหมาย กฎ ระเบียบ ข้อบังคับอื่นที่ใช้ในการปฏิบัติหน้าที่ ดังนี้
-  ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖


-  พระราชบัญญัติข้อมูลข่าวสารของทางราชการ พ.ศ. ๒๕๔๐
/- พระราช...
-๕-


          -  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และที่แก้ไขเพิ่มเติมถึงปัจจุบัน



-  พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม 
(ฉบับที่ ๖) พ.ศ. ๒๕๕๒


-  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖


-  พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒


-  พระราชบัญญัติว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และแก้ไขเพิ่มเติมถึงปัจจุบัน


-  ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น            พ.ศ. ๒๕๔๘
-  ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมถึงปัจจุบัน
-  ระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น 
พ.ศ. ๒๕๓๕  และแก้ไขเพิ่มเติมถึงปัจจุบัน
-  ความรู้ที่เกี่ยวกับข้องกับตำแหน่ง


    ๙.๑.๓  ภาคความเหมาะสมกับตำแหน่ง (ภาค ค) โดยวิธีสอบสัมภาษณ์ คะแนนเต็ม ๑๐๐ คะแนน

ประเมินบุคคลโดยประเมินจากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบจากการสอบสัมภาษณ์เพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรมและจริยธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่ม สร้างสรรค์ ปฏิภาณ           ไหวพริบและบุคลิกภาพอย่างอื่น และสมรรถนะที่จำเป็นของตำแหน่ง

     ๙.๒  ตำแหน่งผู้ช่วยเจ้าพนักงานธุรการ  


             ๙.๒.๑  ภาคความรู้ความสามารถทั่วไป (ภาค ก) โดยวิธีสอบข้อเขียน (ปรนัย) 
จำนวน ๑๐๐ ข้อ คะแนนเต็ม ๑๐๐ คะแนน  


-  ความรู้ความสามารถทั่วไป เกี่ยวกับเหตุการณ์บ้านเมือง, เศรษฐกิจและสังคม


      -  ความรู้ทางคณิตศาสตร์, ภาษาไทย, ความรู้ความสามารถรอบตัว

                ๙.๒.๒  ภาคความรู้ความสามารถที่ใช้เฉพาะตำแหน่ง (ภาค ข) โดยวิธีสอบข้อเขียน (ปรนัย) จำนวน ๑๐๐ ข้อ คะแนนเต็ม ๑๐๐ คะแนน  
ซึ่งต้องมีความรู้ในทางงานระเบียบและวิธีปฏิบัติเกี่ยวกับงานธรการและงานสารบรรณ  เหมาะสมแก่การปฏิบัติงานในหน้าที่ และกฎหมาย กฎ ระเบียบ ข้อบังคับอื่นที่ใช้ในการปฏิบัติหน้าที่ ดังนี้
-  ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖


-  พระราชบัญญัติข้อมูลข่าวสารของทางราชการ พ.ศ. ๒๕๔๐


-  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และที่แก้ไขเพิ่มเติมถึงปัจจุบัน


-  พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม 
(ฉบับที่ ๖) พ.ศ. ๒๕๕๒


-  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖


-  พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ 
-  ความรู้ที่เกี่ยวกับข้องกับตำแหน่ง

/ ๙.๒.๓ ภาค...
-๖-


    ๙.๒.๓  ภาคความเหมาะสมกับตำแหน่ง (ภาค ค) โดยวิธีสอบสัมภาษณ์ คะแนนเต็ม ๑๐๐ คะแนน
    ประเมินบุคคลโดยประเมินจากประวัติส่วนตัว ประวัติการศึกษา ประวัติการทำงาน  พฤติกรรมที่ปรากฏทางอื่นของผู้เข้าสอบจากการสอบสัมภาษณ์เพื่อพิจารณาความเหมาะสมในด้านต่าง ๆ เช่น  ความรู้ที่อาจใช้เป็นประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อุปนิสัย อารมณ์  ทัศนคติ คุณธรรมและจริยธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่ม  สร้างสรรค์ ปฏิภาณไหวพริบและบุคลิกภาพอย่างอื่น และสมรรถนะที่จำเป็นของตำแหน่ง

๑๐.  เกณฑ์การตัดสิน


การตัดสินว่าผู้ใดเป็นผู้ผ่านการเลือกสรร ให้ถือเกณฑ์ว่าต้องเป็นผู้สอบได้คะแนนในแต่ละภาค         ที่สอบไม่ต่ำกว่าร้อยละ ๖๐
๑๑.  เกณฑ์การตัดสินและการขึ้นบัญชีผู้ผ่านการเลือกสรร

       ๑๑.๑  ผู้ที่จะถือว่าเป็นผู้ผ่านการเลือกสรร จะต้องได้คะแนนรวมไม่ต่ำกว่าร้อยละ ๖๐ ของการประเมินแต่ละด้าน โดยจะเรียงลำดับคะแนนจากมากไปหาน้อย
       ๑๑.๒  กรณีที่มีผู้สอบได้คะแนนรวมทั้ง ๓ ภาคเท่ากัน ให้พิจารณาคะแนนสอบภาคความรู้ความสามารถเฉพาะตำแหน่ง (ภาค ข) มากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะสำหรับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะสำหรับตำแหน่ง (ภาค ข) เท่ากัน ให้พิจารณาคะแนนจากภาคความรู้ความเหมาะสมกับตำแหน่ง (ภาค ค) และความรู้ความสามารถทั่วไป (ภาค ก) ตามลำดับ และถ้าคะแนนเท่ากัน ๓ ภาค ให้พิจารณาตามลำดับที่ของผู้สมัครก่อนเป็นผู้อยู่ในลำดับที่สูงกว่า การตัดสินขององค์การบริหารส่วนตำบลท้องลำเจียกถือเป็นที่สุด


๑๑.๒  องค์การบริหารส่วนตำบลท้องลำเจียกจะประกาศบัญชีรายชื่อผู้ผ่านการสรรหาไว้ไม่เกิน  ๑ ปี นับแต่วันที่มีการประกาศผล
๑๒. การทำสัญญาจ้างและระยะเวลาการจ้าง



๑๒.๑  การทำสัญญาจ้าง



          องค์การบริหารส่วนตำบลท้องลำเจียก จะเรียกตัวผู้ผ่านการเลือกสรร ตามลำดับที่          ที่ได้ประกาศขึ้นบัญชีไว้ มาทำสัญญาจ้างกับองค์การบริหารส่วนตำบลท้องลำเจียก สำหรับพนักงานจ้างตามภารกิจจะต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชแล้วเท่านั้น            หากตรวจสอบพบภายหลังว่าผู้ผ่านการเลือกสรร เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลท้องลำเจียก อาจถอนรายชื่อผู้นั้นออกจากบัญชีผู้ผ่านการเลือกสรร



๑๒.๒  ระยะเวลาการจ้าง  


ระยะเวลาการจ้างคราวละ ไม่เกิน ๔ ปี องค์การบริหารส่วนตำบลท้องลำเจียก           อาจพิจารณาต่อสัญญาจ้างโดยจะพิจารณาจากผลการประเมินผลการปฏิบัติงานมาประกอบ ทั้งนี้ ตามความเหมาะสมและความจำเป็นขององค์การบริหารส่วนตำบล

จึงประกาศให้ทราบโดยทั่วกัน


ประกาศ  ณ  วันที่  ๒๑  พฤษภาคม  พ.ศ. ๒๕๕๘





(ลงชื่อ)    วุฒิชัย  อรชร


(นายวุฒิชัย  อรชร)



นายกองค์การบริหารส่วนตำบลท้องลำเจียก
